b'\n_START_ARTICLE_\nKostjantinivka\n_START_SECTION_\nHistorie\n_START_PARAGRAPH_\nKostjantinivka blev grundlagt i 1870 af godsejer Nomikossov, der navngav bos\xc3\xa6tningen til \xc3\xa6re for sin \xc3\xa6ldste s\xc3\xb8n, Kostiantyn. I begyndelsen af 1900-tallet udviklede Kostjantinivka sig til en industriby, og fik senere byrettigheder (1926). I 1932 blev Kostjantinivka en selvst\xc3\xa6ndig kommune._NEWLINE_I midten af april 2014 blev byen indtaget af pro-russiske separatister under de igangv\xc3\xa6rende uroligheder i \xc3\x98stukraine. Byen blev generobret af ukrainske kr\xc3\xa6fter den 7. juli 2014 sammen med Druzjkivka. Den 16. marts 2015 dr\xc3\xa6bte en ukrainsk pansret mandskabsvogn en otte-\xc3\xa5rig pige i byen. h\xc3\xa6ndelsen udl\xc3\xb8ste opt\xc3\xb8jer blandt beboerne, hvoraf mange er imod tilstedev\xc3\xa6relsen af de ukrainske tropper.'